Sodba Sodišča (drugi senat) z dne 8. februarja 2024 – Pilatus Bank plc/Evropska centralna banka (ECB), Evropska komisija, Pilatus Holding ltd.
(Zadeva C-256/22 P)1
(Pritožba – Ekonomska in monetarna politika – Bonitetni nadzor kreditnih institucij – Uredba (EU) št. 1024/2013 – Posebne nadzorne naloge, ki so prenesene na Evropsko centralno banko (ECB) – Odvzem dovoljenj – Ničnostna tožba – Nedopustnost – Zastopanje stranke – Pooblastilo, izdano odvetniku – Nepravilno pooblaščeni zastopnik)
Jezik postopka : angleščina
Stranke
Pritožnica: Pilatus Bank plc (zastopnik: O. Behrends, Rechtsanwalt)
Druge stranke v postopku: Pilatus Holding ltd., Evropska centralna banka (ECB) (zastopnika: M. Puidokas in E. Yoo, agenta), Evropska komisija (zastopniki: sprva A. Nijenhuis, A. Steiblytė in M. D. Triantafyllou, nato A. Steiblytė in D. Triantafyllou, agenti)
Izrek
Sodba Splošnega sodišča Evropske unije z dne 2. februarja 2022, Pilatus Bank in Pilatus Holding/ECB (T-27/19, EU:T:2022:46), se razveljavi.
Tožba v zadevi T-27/19 se zavrže kot nedopustna.
Pilatus Bank plc nosi svoje stroške in stroške Evropske centralne banke (ECB) v zvezi s postopkom na prvi stopnji in v zvezi s pritožbenim postopkom.
Evropska Komisija nosi svoje stroške v zvezi s postopkom na prvi stopnji in v zvezi s pritožbenim postopkom.
____________
1 UL C 237, 20.6.2022.